ધર્મનું ભાવિ કેવું છે? ધર્મને ખરેખર ભવિષ્યમાં અવકાશ છે? ઘણી વાર કહેવાયું છે કે અમુક અંશે ધર્મ માનવ પ્રશ્નોનો માનવીય રીતે નિકાલ કરવામાં સહાયભૂત થયો છે. એમ પ્રતિપાદિત કરવામાં આવે છે કે શ્રદ્ધાયુક્ત અધ્યાત્મજીવન સમૃદ્ધિ સંપન્ન ભૌતિક જીવન કરતાં ચઢિયાતું છે. છતાં, આજે ધર્મ પોતાની પકડ ગુમાવતો જાય છે, ખાસ કરીને નવી પેઢી ઉપર. યુવાનો કાં તો ધર્મથી ઉદાસીન છે અથવા તો તેમનું ભ્રમનિરસન થયું છે અને તેમને ધર્મમાં શ્રદ્ધા જ રહી નથી ત્યારે વિજ્ઞાન દ્વારા થતાં વિધાનો પ્રયોગો દ્વારા ચકાસી શકાય છે. વિશ્વમાં પોતે કયા સ્થાને છે તે જાણવાનું અને માર્ગદર્શન આપવાનું કાર્ય ધર્મ પાસેથી વિજ્ઞાને તો નથી સંભાળ્યું ને? ઐતિહાસીક દ્રષ્ટિએ ઘણા ધર્મોનો દાવો છે કે મૃત્યુના કોયડાનો પોતે ઉત્તર આપી શકે છે; માણસને આશ્વાસન આપી શકે છે; ભીતિઓને દૂર કરી શકે છે. વિજ્ઞાન આવી મદદ કરી શકે? ટેકનોલોજીને વિજ્ઞાન જે આશ્ચર્યજનક સફળતાપૂર્વક મદદ કરતું રહ્યું છે તેનો વિનિયોગ આ રીતે થઈ શકે?